Document ID: 32009R1228

UREDBA SVETA (EU) št. 1228/2009
z dne 15. decembra 2009
o spremembah Uredbe Sveta (ES) št. 423/2007 o omejevalnih ukrepih proti Iranu
SVET EVROPSKE UNIJE JE -
ob upoštevanju Pogodbe o delovanju Evropske unije, zlasti člena 215 (1) in (2) Pogodbe,
ob upoštevanju Skupnega stališča 2007/140/SZVP z dne 27. februarja 2007 o omejevalnih ukrepih proti Iranu (1),
ob upoštevanju skupnega predloga visokega predstavnika Unije za zunanje zadeve in varnostno politiko ter Komisije,
ob upoštevanju naslednjega:
(1)
V skladu s Skupnim stališčem 2007/140/SZVP prepoveduje Uredba (ES) št. 423/2007 (2) poleg blaga in tehnologije, ki ju je določil Varnostni svet Združenih narodov ali Odbor za sankcije, zlasti dobavo, prodajo ali prenos tistega blaga in tehnologije v Iran, ki bi ju Iran lahko uporabil pri dejavnostih, povezanih z bogatenjem ali predelovanjem urana ali težko vodo, za razvoj izstrelitvenih sistemov jedrskega orožja ali pri opravljanju dejavnosti, povezanih z drugimi vprašanji, glede katerih je Mednarodna agencija za atomsko energijo (IAEA) izrazila pomisleke ali jih je opredelila kot nerešena.
(2)
Ti predmeti so navedeni v Prilogi IA k Uredbi (ES) št. 423/2007. Nekatere navedbe iz omenjene priloge je treba popraviti.
(3)
Uredba (ES) št. 423/2007 prav tako omejuje izvoz določenega drugega blaga in tehnologije, navedenega v Prilogi II. Seznam je treba revidirati, da se ohrani njegova učinkovitost.
(4)
Zaradi učinkovitosti bi bilo treba Komisijo pooblastiti za vzdrževanje seznamov prepovedanega ter nadzorovanega blaga in tehnologije ter za njihovo spreminjanje na podlagi na podlagi informacij Varnostnega sveta Združenih narodov oziroma Odbora za sankcije ali držav članic.
(5)
Zato je treba Uredbo (ES) št. 423/2007 ustrezno spremeniti -
SPREJEL NASLEDNJO UREDBO:
Člen 1
Uredba (ES) št. 423/2007 se spremeni, kakor sledi:
1.
v členu 3 se odstavek 1a nadomesti z naslednjim:
„1a. Vsa izvozna dovoljenja, ki so potrebna v skladu s to uredbo, izdajo pristojni organi države članice, v kateri ima izvoznik sedež in so skladna s podrobnimi pravili iz člena 11 Uredbe (ES) št. 428/2009 z dne 5. maja 2009 o vzpostavitvi režima Skupnosti za nadzor izvoza, prenosa, posredovanja in tranzita blaga z dvojno rabo (3). Dovoljenje velja po vsej Uniji.
2.
v členu 15 se odstavek 1 nadomesti z naslednjim:
„1. Komisija spremeni:
(a)
Prilogo I na podlagi odločitev, ki jih sprejme bodisi Varnostni svet Združenih narodov bodisi Odbor za sankcije;
(b)
Prilogo IA in Prilogo II na podlagi informacij, ki jih posredujejo države članice;
(c)
Prilogo III na podlagi informacij, ki jih posredujejo države članice;
(d)
Prilogo IV na podlagi odločitev, ki jih sprejme bodisi Varnostni svet Združenih narodov bodisi Odbor za sankcije;
(e)
Prilogo VI na podlagi odločitev, sprejetih v zvezi s prilogama III in IV k Skupnemu stališču 2007/140/SZVP.“;
3.
Priloga IA se spremeni, kakor je določeno v Prilogi I k tej uredbi;
4.
Besedilo Priloge II se nadomesti z besedilom iz Priloge II k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. decembra 2009

Labels: 3
7
18
5